
Ministru kabineta rīkojums Nr. 796
Rīgā 2023. gada 27. novembrī (prot. Nr. 58 51. §)
Grozījumi Ministru kabineta 2018. gada 12. jūnija rīkojumā Nr. 267 "Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai"
Izdarīt Ministru kabineta 2018. gada 12. jūnija rīkojumā Nr. 267 "Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai" (Latvijas Vēstnesis, 2018, 117., 205. nr.; 2019, 196. nr.; 2020, 84B., 187. nr.; 2021, 189., 236. nr.; 2022, 97., 204., 224. nr.; 2023, 40., 137. nr.) šādus grozījumus:
· 1. Izteikt 1.1  punktu šādā redakcijā:
· "1.1 Paredzēt Finanšu ministrijas budžetā ilgtermiņa saistības pasākumam "Dotācija VAS "Valsts nekustamie īpašumi" Rīgas pils restaurācijai un rekonstrukcijai Rīgā, Pils laukumā 3 (būvniecības II kārtas – Konventa nodrošināšanai)" restaurācijas un pārbūves darbu izdevumu segšanai valsts akciju sabiedrībai "Valsts nekustamie īpašumi" 2023. gadā 4 105 685 euro un 2024. gadā 1 299 097 euro apmērā. Kopējais finansējuma apmērs, kas paredzēts būvniecības darbu izdevumu segšanai 2013.–2024. gadā, ir 21 172 727 euro."
· 2. Izteikt 2.1. un 2.2. apakšpunktu šādā redakcijā:
· "2.1. Rīgas pils Konventa Pils laukumā 3, Rīgā (nekustamā īpašuma kadastra Nr. 0100 008 0006), nomas maksas un papildu maksājumu izdevumu segšanai valsts akciju sabiedrībai "Valsts nekustamie īpašumi" 2024. gadā 468 715 euro, 2025. gadā 861 158 euro, 2026. gadā 1 013 531 euro un no 2027. gada katru gadu 1 165 904 euro;
· 2.2. Muzeju krātuvju kompleksa Pulka ielā 8, Rīgā (nekustamā īpašuma kadastra Nr. 0100 063 2027), nomas maksas un papildu maksājumu izdevumu segšanai valsts akciju sabiedrībai "Valsts nekustamie īpašumi" 2020. gadā un 2021. gadā 1 878 809 euro, 2022. gadā 1 827 396 euro, 2023. gadā 1 393 385 euro un no 2024. gada katru gadu 1 919 811 euro un komunālo pakalpojumu izdevumu segšanai 2020. gadā 88 164 euro, 2021. gadā 235 980 euro, 2022. gadā 275 980 euro, 2023. gadā 543 469 euro un no 2024. gada katru gadu 541 737 euro. Muzeju krātuvju kompleksa Pulka ielā  8, Rīgā (nekustamā īpašuma kadastra Nr. 0100 063 2027), kopējais plānotais komunālo pakalpojumu izdevumu apmērs 2020. gadā ir 209 133 euro, 2021. gadā 356 949 euro, 2022. gadā 396 949 euro, 2023. gadā 664 438 euro, 2024. gadā un turpmākajos gados 662  706 euro;".
· 3. Izteikt 3.1. apakšpunktu šādā redakcijā:
· "3.1. Rīgas pils Konventa Pils laukumā 3, Rīgā, restaurācijas un pārbūves darbu pabeigšanu līdz 2024. gada 31. decembrim, nosakot, ka plānotais nomas līguma sākuma termiņš ir 2024. gada 1. maijs;".

